《松风轩晚望》
宋代·刘宰

远山亚归云，近山留夕照。
澄江横净練，怒风收众竅。
东南佳山水，此地宅其要。
连薨三万家，金璧互辉耀。
閒房列歌舞，杰观富登眺。
物理会有极，却庐成悲啸。
我家三茅峰，一室倚青峭。
下有荆溪水，水深鱼可钓。
归欤有成计，静坐观众妙。
功名付公等，连茹祗明诏。
他年问无恙，短策寄岭峤。
浩歌畅幽怀，狂斐君勿诮。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。